**MUNICIPIUL SATU MARE**

**APARATUL DE SPECIALITATE AL PRIMARULUI**

**Serviciul Administrarea Domeniului Public și Privat**

**Nr. 38181/22.06.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Administrarea Domeniului Public și Privat, formulează următorul

**RAPORT DE SPECIALITATE**

**la proiectul de hotărâre** **pentru modificarea și completarea Hotărârii Consiliului Local Satu Mare nr. 21/26.01.2023**

Potrivit prevederilor din OUG nr. 57/2019 privind Codul administrativ, cu modificările și completările ulterioare și ale OG nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare, înfiinţarea, organizarea, coordonarea şi reglementarea serviciilor de administrare a domeniului public şi privat constituie dreptul exclusiv al autorităţilor administraţiei publice locale, iar monitorizarea şi controlul funcţionarii şi gestionării acestora intră în atribuţiile şi responsabilitatea exclusiva a acestor autorităţi.

În aplicarea acestor prevederi, Consiliul Local al municipiului Satu Mare este îndrituit a stabili, prin hotărâre, forma de gestiune a serviciilor de administrare a domeniului public şi privat, a cadrului legal, actelor normative și administrative de reglementare, raportat la specificul, volumul şi natura bunurilor proprietate publică şi privată, precum şi la interesele actuale şi de perspectivă ale municipiului.

Astfel, prin Hotărârea Consiliului Local Satu Mare nr. 21/26.01.2023autoritarea deliberativă a adoptat măsuri de organizare şi funcţionare a Serviciului Public “Administrația Domeniului Public” Satu Mare în sensul încredințării ordonatorului terțiar de credite a serviciilor publice de administrare a domeniului public și privat de interes local în municipiul Satu Mare sub forma gestiunii directe.

Având la bază adresa înaintată executivului de directorul general al Serviciului Public Administrația Domeniului Public Satu Mare cu nr. 3752/21.06.2023 înregistrată la sediul instituției noastre sub nr. 38097/21.06.2023, prin care solicită modificarea și completarea Hotărârii Consiliului Local Satu Mare nr. 21/26.01.2023 sub aspectul cadrului legal de reglementare a activității – modificarea/abrogarea unor acte normative/administrative de reglementare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, republicata,

Raportat la prevederile art. 129 alin. (2) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local asigură, potrivit competențelor sale și în condițiile legii și cadrul legal pentru furnizarea serviciilor de interes public local,

Proiectul de hotărâre pentru modificarea și completarea Hotărârii Consiliului Local Satu Mare nr. 21/26.01.2023 îndeplinește condițiile legale, drept pentru care, se înaintează Consiliului Local Satu Mare cu propunere de aprobare.

Șef serviciu S.A.D.P.P.

Ovidiu Giurgiu

Giurgiu Ovidiu / 2 ex.